Henrik Wallgren

Lars Henrik Wallgren (25. kesäkuuta 1928 Helsinki – 14. elokuuta 2014) oli suomalainen biologi ja professori. Hän oli Helsingin yliopiston eläintieteen professori vuodesta 1974. Hän tutki varsinkin lintujen ja pikkunisäkkäiden ekofysiologiaa, alkoholifysiologiaa ja neurobiologiaa.Facta 2001, WSOY 1985, 17. osa, palsta 

Wallgren väitteli tohtoriksi 1954. Hän oli 1956–1969 fysiologina Oy Alkoholiliike Ab:n keskuslaboratoriossa, 1969–1974 vertailevan fysiologian apulaisprofessori ja 1974–1992 eläintieteen professori Helsingin yliopistossa. Hänen tieteellinen tuotantonsa ulottuu eläintieteestä fysiologiaan ja biokemiaan. Erityisesti mainittavia ovat hänen väitöskirjansa Energy metabolism of two species of Emberiza correlated with distribution and migration (1954) ja käsikirja Actions of alcohol (yhdessä H. Barryn kanssa, 1970). Wallgren toimi useiden tieteellisten seurojen ja säätiöiden johdossa.Uppslagsverket.fi  viitattu 15.2.2015 

 Lähteet 

 Aiheesta muualla 
 Kuka kukin on 1978 (Runeberg.org)
 Muistokirjoitus Helsingin Sanomissa (Internet Archive -arkistossa)

Luokka:Suomalaiset biologit
Luokka:Suomalaiset professorit
Luokka:Helsingin yliopiston professorit
Luokka:Vuonna 1928 syntyneet
Luokka:Vuonna 2014 kuolleet